**{LOGO}**

**RAMMEAVTALE FOR HOTELLOVERNATTING**

**Avtalereferanse:** [Sett inn korrekt Rammeavtalesnr./-referanse]

**Rammeavtaleområde:**[Kort beskrivelse av Rammeavtalesområde]

**Rammeavtale for hotellovernatting**

**Rammeavtale mellom:**

|  |
| --- |
| [Navn på Oppdragsgiveren] |

(frå no av omtalt som Oppdragsgivar)

og

|  |
| --- |
| [Navn på Leverandøren] |

(frå no av omtalt som Leverandør)

Oppdragsgivar handlar for denne rammeavtalen etter fullmakt også på vegner av desse samarbeidspartnarane, som også opptrer som Oppdragsgivarar etter denne rammeavtalen:

|  |
| --- |
| [Navn på samarbeidspartner] |
| [Navn på samarbeidspartner] |
| [Navn på samarbeidspartner] |
| [Navn på samarbeidspartner] |

For Oppdragsgivar: For Leverandør:

|  |  |  |
| --- | --- | --- |
| [Sted/dato]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [Navn på signatursetter]  [Tittel] |  | [Sted/dato]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [Navn på signatursetter]  [Tittel] |

Oppdragsgivar sin signatursetjar stadfestar med signaturen sin på dette dokument at han har dei fullmaktene som er nødvendige for å binde avtaleparten sin under denne rammeavtalen.

Fullmakt i samsvar med stilling

Skriftleg fullmakt lagd ved

Leverandøren sin signatursetjar stadfestar med signaturen sin på dette dokument at han har dei fullmaktene som er nødvendige for å binde avtaleparten sin under denne rammeavtalen.

Fullmakt i samsvar med stilling

Skriftleg fullmakt lagd ved

Denne rammeavtalen er utferda i [antall] eksemplar, der [antall] vert behaldne av Oppdragsgivar og [antall] behaldne av Leverandør.

**Skriftlege førespurnader i relasjon til rammeavtalen**

Alle skriftlege førespurnader som gjeld dette avtaleforholdet skal sendast til følgjande adresser:

*Førespurnader til Oppdragsgivar: Førespurnader til Leverandør:*

|  |  |  |
| --- | --- | --- |
| [Adressat]  [Adresse]  [Postnummer og poststed]  [E-post] |  | [Adressat]  [Adresse]  [Postnummer og poststed]  [E-post] |

**Oppnemnde kontaktpersonar for partane (namn, stilling, telefon, e-post)**

*For Oppdragsgivar: For Leverandør:*

|  |  |  |
| --- | --- | --- |
| [Navn]  [Stilling]  [Telefon]  [E-post] |  | [Navn]  [Stilling]  [Telefon]  [E-post] |

**INNHALDSLISTE**

[1 KONTRAKTSTYPE OG FORMÅL 5](#_Toc352849878)

[2 RAMMEAVTALENS DOKUMENTER OG RANGORDNING 5](#_Toc352849879)

[3 PRIS OG BETALINGSBETINGELSER 5](#_Toc352849880)

[4 Avrop på rammeavtalen 6](#_Toc352849881)

[5 TAUSHETSPLIKT 7](#_Toc352849882)

[6 LEVERANDØRENS PLIKTER 8](#_Toc352849883)

[7 OPPDRAGSGIVERS MISLIGHOLDSBEFØYELSER 10](#_Toc352849884)

[8 OPPDRAGSGIVERS PLIKTER 11](#_Toc352849885)

[9 LEVERANDØRENS MISLIGHOLDSBEFØYELSER 12](#_Toc352849886)

[10 SUSPENSJONSREGLER (FORCE MAJEURE) 13](#_Toc352849887)

[11 OVERFØRING AV RETTIGHETER OG PLIKTER 13](#_Toc352849888)

[12 OPPSIGELSE 13](#_Toc352849889)

[13 MØTER 13](#_Toc352849890)

# KONTRAKTSTYPE OG FØREMÅL

## Kontraktstype

Denne avtalen er ein rammeavtale med (tal) leverandør(ar).

## Føremålet med og omfanget av rammeavtalen

Denne rammeavtalen er inngått for å dekke Oppdragsgivaren sitt behov for hotellovernatting inkludert frukost for sine tilsette når desse er på tenestereise i By/Omr.

Rammeavtalen inneber ikkje at Oppdragsgivar er forplikta til å kjøpe eit fastsett volum. Rammeavtalen kan ikkje nyttast av Oppdragsgivar sine tilsette i samband med private reiser.

## Lengda på rammeavtalen

Rammeavtalen gjeld frå [dato] og i [antall] år, med opsjon for Oppdragsgivar til å forlenge rammeavtalen i inntil ytterlegare [antall] år. Total avtaleperiode er maks 4 år. Ev. forlenging skal skje med minimum 1 månads skriftleg varsel før utløp av inneverande avtaleperiode.

# DOKUMENTA I RAMMEAVTALEN OG RANGORDNINGA

## Dokumenta i rammeavtalen

Rammeavtalen består av desse dokumenta:

|  |  |  |  |  |  |
| --- | --- | --- | --- | --- | --- |
| Alle rubrikkar skal vere kryssa av (ja eller nei) | | Ja | | Nei | |
| Bilag 1: Kravspesifikasjon frå oppdragsgivar | |  | |  | |
| Vedlegg 2: Tilbodet frå leverandøren | |  | |  | |
| Vedlegg 3: Endringar i avtaleteksten eller hotell- og konferansetenestene etter avtaleinngåing | |  | |  | |
| Andre vedlegg | |  | |  | |
|  |  |  |  |  |  |

# PRIS OG BETALINGSVILKÅR

## Pris

Pris og ev. andre kostnadselement i Vedlegg 2 utgjer Oppdragsgivaren sine fulle og heile betalingsforpliktingar under denne rammeavtalen.

Alle prisar er oppgitt inklusive mva. Toll og eventuelt andre skattar og avgifter er inklusive, dersom ikkje anna er avtalt.

Tilbod/kampanjar som Leverandøren gir i marknaden generelt i avtaleperioden og som er meir gunstige enn dei vilkåra som er avtalte i denne rammeavtalen, skal automatisk gjelde for Oppdragsgivar. Leverandøren pliktar å gjere slike tilbod kjent for Oppdragsgivar.

## Prisendring

Prisane kan endrast i den utstrekning reglar eller vedtak for offentlege avgifter vert endra med verknad for vederlaget eller kostnadene til Leverandøren.

Prisane er faste i 1 år frå dato for ikraftsetting av rammeavtalen. Prisen kan deretter endrast årleg, avgrensa oppover til eit beløp tilsvarande 80 % av den auken som har funne stad i konsumprisindeksen for hotelltenester oppgitt i følgande tabell: <http://www.ssb.no/tabell/03013> med utgangspunkt i indeksen for den månaden avtalen vart sett i kraft.

## Fakturering

### Direkte betaling

Ved enkeltbestillingar skal betaling skje direkte av den enkelte av Oppdragsgivar sine tilsette ved utsjekk. Betaling skal då kunne skje ved debetkort eller kredittkort. Leverandøren skal gi kvittering for betalinga som spesifiserer alle kostnadselement som inngår i prisen.

### Faktureringsrutinar ved gruppebestilling

Ved gruppebestilling for fleire av Oppdragsgivar sine tilsette skal Leverandøren utferde samlefaktura, såframt ikkje partane ved bestilling har skriftleg avtalt direkte betaling i samsvar med punkt 3.3.1.

Fakturering skal skje med betaling pr. 30 kalenderdagar. Fakturert beløp skal gjelde leverte tenester fram til faktureringstidspunktet. Betalingsfristen vert rekna frå godkjent faktura er mottatt. Som godkjent faktura blir rekna faktura som er adressert og merkt riktig i samsvar med punkt 3.3.3, og som gjer det mogleg for Oppdragsgivar å kontrollere at det som er fakturert, er levert og elles i samsvar med det som er avtalt og dei krava Oppdragsgivar har stilt. Fakturagebyr og andre former for tillegg vert ikkje aksepterte.

### Fakturaformat og faktueringsadresse

Leverandøren skal sende faktura elektronisk. Elektronisk faktura skal vere av formatet Elektronisk handelsformat (EHF). EHF-formatet er eit offentleg standardformat (XML) som dekkjer krava i rekneskapslova.

Faktura skal merkjast med *(referanse)* og sendast til:X

Den elektroniske fakturaadressa til verksemda er organisasjonsnummeret til mottakande verksemd, sjå gjerne <http://www.anskaffelser.no/e-handel/artikler/mottakere-i-elma>

### Overdraging av fakturaer

Leverandøren kan ikkje overdra fakturaer til tredjemann for innkrevjing uten føregåande skriftleg samtykke frå Oppdragsgivar.

# Avrop på rammeavtalen

## Kven som kan gjere avrop

Avrop (bestilling) kan gjerast av alle som Oppdragsgivar har gitt fullmakt til å gjere avrop. Oppdragsgivar skal sørge for å halde Leverandøren oppdatert på kven som har slik fullmakt. Avrop av overnatting for enkeltpersonar i opp til 1 veke kan gjerast av den enkelte tilsette ved at den tilsette sjølv stadfestar å vere tilsett hos Oppdragsgivar og at bestillinga gjeld overnatting i samband med tenestereise.

Dersom Leverandøren er usikker på om ein person har fullmakt til å gjere avrop, pliktar han å undersøke med Oppdragsgivar.

Dersom avrop er gjort av ein person utan fullmakt til å gjere avrop, og Leverandøren skjønte eller burde ha skjønt at slik fullmakt mangla, skal avropet annullerast slik at Oppdragsgivar vert stilt som om avropet ikkje var skjedd. For slike forhold ber Leverandøren alle kostnader.

## Korleis ein gjer avrop

Avrop gjer ein direkte til det aktuelle hotellet (via telefon, e-post eller Internett), via call-senter eller gjennom reisebyrå.

Avtalereferansen for denne rammeavtalen skal oppgivast ved avrop.

Leverandøren skal sende ei stadfesting på alle avrop til Oppdragsgivaren sin kontaktperson.

## Avrop på rammeavtale med fleire leverandørar

### Tildelingsmekanisme

Avrop på rammeavtale med fleire hotell skal gjerast ved at høgast rangerte hotell innanfor det aktuelle området vert spurt først. Dersom høgast rangerte hotell ikkje har kapasitet, eller berre har delvis kapasitet, spør ein neste rangerte hotell heilt til oppdragsgivar sitt behov er dekt. Oppdragsgivar kan velje å bruke det høgast rangerte hotellet som kan dekke minst 50 % av oppdragsgivar sitt aktuelle behov. Eventuelt resterande behov skal dekkast i samsvar med denne regelen. Oppdragsgivar kan velje å bruke eit hotell som ikkje er omfatta av rammeavtalen, dersom dette hotellet kan dekke heile oppdragsgivar sitt aktuelle behov samtidig som ingen av hotella på denne rammeavtalen er i stand til det same.

Prioriteringsmodell

|  |  |  |
| --- | --- | --- |
| **LEVERANDØR** | **PRIORITET** | **KOMMENTAR** |
|  |  | Leverandøren som er rangert som nr. 1 ved tildeling av rammeavtalen vil verte spurt først. |
|  |  | Dersom leverandør med 1. prioritet ikkje kan levere, vil denne leverandøren verte spurt |
|  |  | Dersom leverandør med 1. og 2. prioritet ikkje kan levere, vil denne leverandøren verte spurt |
|  |  |  |

# TEIEPLIKT

Informasjon som partane vert kjende med i samband med rammeavtalen og gjennomføringa av rammeavtalen, skal behandlast konfidensielt, og ikkje gjerast tilgjengeleg for utanforståande utan samtykke frå den andre parten.

Teieplikt etter denne føresegna er ikkje til hinder for utlevering av informasjon som er kravd lagt fram i samsvar med lov eller forskrift, medrekna offentlegheit og innsynsrett som følgjer av lov 19. mai 2006 om rett til innsyn i dokument i offentleg verksemd (offentleglova). Om mogleg, skal den andre parten varslast før slik informasjon blir gitt.

Teieplikta er ikkje til hinder for at opplysningane blir brukte når inga rettkommen interesse tilseier at dei blir haldne hemmelege, for eksempel når dei er alminneleg kjende eller alminneleg tilgjengelege andre stader.

Partane skal ta nødvendige forholdsreglar for å sikre at uvedkomande ikkje får innsyn i eller kan verte kjent med teiepliktig informasjon.

Teieplikta gjeld partane sine tilsette, underleverandørar og tredjepartar som handlar på partane sine vegner i samband med gjennomføring av rammeavtalen. Partane kan berre overføre teiepliktig informasjon til slike underleverandørar og tredjepartar i den utstrekning dette er nødvendig for gjennomføring av rammeavtalen, føresett at desse vert pålagde plikt til konfidensialitet tilsvarande dette punktet.

Teieplikta er ikkje til hinder for at partane kan utnytte erfaring og kompetanse som vert opparbeidd i samband med gjennomføringa av rammeavtalen.

Teieplikta gjeld også etter at rammeavtalen er opphøyrd. Tilsette eller andre som fråtrer tenesta si hos ein av partane skal påleggast teieplikt om forhold som nemnt ovanfor også etter fråtredinga.

# LEVERANDØREN SINE PLIKTER

## Generelle forpliktingar

Hotelltenestene skal gjennomførast i samsvar med rammeavtalen, og skal utførast profesjonelt, effektivt, i samsvar med avtalte fristar og med høg fagleg standard. Leverandøren og denne sitt personell skal opptre på ein forretningsmessig og etisk forsvarleg måte.

Leverandøren skal lojalt samarbeide med Oppdragsgivar, og vareta Oppdragsgivar sine interesser.

Førespurnader frå Oppdragsgivar skal svarast på utan ugrunna opphald.

Leverandøren skal utan ugrunna opphald varsle om forhold Leverandøren forstår eller bør forstå kan ha innverknad på tenestene, medrekna eventuelle forventa forseinkingar.

## Varslingsplikt

Vert Leverandøren hindra i å oppfylle forpliktingane sine til rett tid, skal han utan ugrunna opphald gi melding til Oppdragsgivaren om hindringa og verknaden den har på moglegheita til å oppfylle. Leverandøren skal kunne dokumentere når og korleis slik melding vart gitt.

## Eigenskapar ved hotelltenesta

### Generelt

Leverandøren er ansvarleg for at utføringa av tenestene skjer i samsvar med den til kvar tid gjeldande lovgiving, og elles i samsvar med relevant bransjeregelverk og ev. andre reglar som kan ha innverknad på utføringa av tenestene. Leverandøren skal hente inn og halde ved lag alle nødvendige løyve og godkjenningar for utføring av hotelltenester, og på oppmoding frå Oppdragsgivar legge fram dokumentasjon på at nødvendige løyve og godkjenningar ligg føre.

### Overbooking

Dersom stadfesta rom ikkje er tilgjengeleg ved framkomst grunna overbooking, pliktar Leverandøren å skaffe til vegar eit tilsvarande eller betre hotellrom utan tillegg i prisen. Transport til nytt hotell skal Leverandør stå for for eiga rekning.

### Bonusar

Oppdragsgivar sine tilsette skal ikkje oppnå personlege fordelar ved bruk av denne rammeavtalen. Eventuelle bonusordningar og liknande som vert innrømt frå Leverandøren, skal tilfalle Oppdragsgivar, og ikkje den enkelte bestillar/tilsette.

## Overføring av leveringsstatistikk mv.

Leverandøren pliktar ved utløpet av rammeavtalen, og elles på oppmoding frå Oppdragsgivar, vederlagsfritt å overføre leveringsstatistikk mv. til Oppdragsgivar for leveransar gjort under rammeavtalen. Dersom Oppdragsgivar ber om å få utlevert slik statistikk under rammeavtalen, skal Leverandøren overføre statistikken til Oppdragsgivar utan ugrunna opphald etter mottak av oppmodinga. Statistikken skal minimum innehalde:

* Oppsummering tal overnattingar per hotell i perioden med fakturert beløp
* Oppsummering tal no-show / ikkje brukte bestilte rom per hotell i perioden som er belasta Oppdragsgivar med fakturert beløp
* Oppsummering tal no-show / ikkje brukte bestilte rom per hotell i perioden som ikkje er belasta Oppdragsgivar med fakturert beløp
* Eventuelt årsak til avvik mellom avtalt og fakturert pris

Oppdragsgivar har rett til å krevje endringar i innhaldet i rapporten, utan ekstra kostnader.

## Forsikringar

Leverandøren skal halde utføringa si av hotelltenester dekt av forsikring i samsvar med gjeldande bransjenormer for hotelltenester.

## Reklame, kundepleie m.v.

Leverandøren må hente inn førehandsgodkjenning frå Oppdragsgivar dersom Leverandøren for reklameformål eller på annan måte ønskjer å gi offentlegheita informasjon om rammeavtalen ut over å oppgi leveransen som generell referanse.

Leverandøren pliktar i marknadsføringa si av rammeavtalen inn mot Oppdragsgivar og representantar for Oppdragsgivar å opptre lojalt i forhold til formålet med og omfanget av rammeavtalen.

Leverandøren pliktar berre å marknadsføre tenester m.v. som er underlagde rammeavtalen, og har eit sjølvstendig ansvar for ikkje på nokon måte å levere eller oppmuntre til avrop på tenester og ev. varer som ikkje er underlagde rammeavtalen.

Leverandøren skal ikkje tilby Oppdragsgivar eller representantar for Oppdragsgivar gåver eller gåveliknande varer eller tenester i tilknyting til avtaleforholdet mellom Leverandør og Oppdragsgivar.

Ved avslutning av avtaleforholdet pliktar Leverandøren å bidra til smidig overgang til ev. ny leverandør ved å avslutte alle former for marknadsføring av gjeldande avtaleforhold inn mot Oppdragsgivar, og å avvise ev. avrop basert på det avslutta avtaleforholdet.

## Lønns- og arbeidsvilkår

Leverandøren skal på område dekte av forskrift om allmenngjort tariffavtale sørge for at tilsette i eigen organisasjon og tilsette hos eventuelle underleverandørar ikkje har dårlegare lønns- og arbeidsforhold enn det som følger av gjeldande forskrifter. På område som ikkje er dekte av denne forskrifta, skal Leverandøren på same måte sørge for at eigne og eventuelle underleverandørar sine tilsette ikkje har dårlegare lønns- og arbeidsvilkår enn det som følger av gjeldande landsomfattande tariffavtale for den aktuelle bransjen. Dette gjeld berre for tilsette som direkte medverkar til oppfylling av Leverandøren sine forpliktingar under avtalen.

Alle avtalar Leverandøren inngår og som inneber utføring av arbeid under denne avtalen, skal innehalde tilsvarande forpliktingar.

Dersom Leverandøren ikkje oppfyller denne forpliktinga, har Oppdragsgivar rett til å halde tilbake delar av kontraktssummen, tilsvarande ca. 2 (to) gonger innsparinga for Leverandøren, inntil det er dokumentert at forholdet er ført i orden.

Konsulenten skal på førespurnad frå Kunden legge fram dokumentasjon om dei lønns- og arbeidsvilkåra som vert brukte. Kunden og Konsulenten kan kvar for seg krevje at opplysningane skal leggast fram for ein uavhengig tredjepart som Kunden har gitt i oppdrag å undersøke om krava i denne regelen er oppfylt. Konsulenten kan krevje at tredjeparten skal ha underteikna ei erklæring om at opplysningane ikkje vil verte nytta for andre føremål enn å sikre oppfylling av Konsulenten si forplikting etter denne regelen. Dokumentasjonsplikta gjeld også underleverandørar.

Dersom ein uavhengig tredjepart kjem til at krava i denne regelen ikkje er oppfylt, og Leverandøren motseier dette, kan Oppdragsgivar krevje at Leverandøren og underleverandørar legg fram dokumentasjon for Oppdragsgivar om dei lønns- og arbeidsvilkåra som vert nytta.

# OPPDRAGSGIVAR SINE MISLEGHALDSFULLMAKTER

## Reklamasjonsperiode

Dersom Oppdragsgivaren ønsker å gjere misleghaldsfullmakter gjeldande, må han gi skriftleg melding til Leverandøren om misleghaldet innan rimeleg tid etter at han oppdaga eller burde ha oppdaga misleghaldet.

Reklamerer Oppdragsgivaren ikkje innan 3 – tre – år etter levering, kan han ikkje seinare gjere misleghaldet gjeldande. Dette gjeld ikkje dersom Leverandøren ved garanti eller annan avtale har tatt på seg ansvar for manglar i lengre tid.

Oppdragsgivaren kan uansett gjere mangel eller anna misleghald gjeldande dersom Leverandøren har opptredd grovt aktlaust eller elles i strid med reieleg framferd og god tru.

## Brot på varslingsplikt

Dersom Oppdragsgivaren ikkje får slikt varsel som bestemt i punkt 6.2 kan Oppdragsgivaren krevje erstatta tap som kunne vore unngått om han hadde fått meldinga i tide.

## Tilbakehald av betaling

Har Oppdragsgivaren krav som følge av misleghald frå Leverandøren, kan Oppdragsgivaren halde tilbake så mykje av vederlaget som misleghaldet synest å utgjere av det samla vederlaget. Forseinkingsrenter skal ikkje kome på for tilbakehalde beløp, så lenge tilbakehaldinga ikkje er klart urimeleg.

## Heving

### Heving

Dersom det ligg føre vesentleg misleghald, kan Oppdragsgivaren etter å ha gitt Leverandøren skriftleg varsel og rimeleg frist til å bringe forholdet i orden, heve rammeavtalen med omgåande verknad.

Dersom det ligg føre rettsmanglar ved hotelltenesta, og dette ikkje vert avhjelpt innan rimeleg tid, kan Oppdragsgivaren heve rammeavtalen med omgåande verknad.

Dersom Leverandøren er rettskraftig dømt for deltaking i ein kriminell organisasjon eller for korrupsjon, bedrageri eller kvitvasking av pengar, eller er kjent skyldig i strafflagde forhold som gjeld den yrkesmessige vandelen, kan Oppdragsgivaren heve rammeavtalen med omgåande verknad.

Dersom det i samband med verksemda til Leverandøren vert opna gjeldsforhandlingar, akkord eller konkurs, eller anna form for kreditorstyring gjer seg gjeldande, eller Leverandøren er under avvikling, har innstilt verksemda si eller er i tilsvarande prosess med heimel i nasjonale lover og forskrifter, har Oppdragsgivaren rett til å heve rammeavtalen med omgåande verknad.

### Delvis heving

Ved vesentleg misleghald kan Oppdragsgivar velje å heve heile eller delar av rammeavtalen eller heile eller delar av eit avrop.

### Hevingsoppgjer

Ved heving opphøyrer Oppdragsgivaren sine rettar til hotelltenester.

Ved heving kan Oppdragsgivaren krevje tilbakebetalt det som er betalt, med tillegg av forseinkingsrenter frå det eller dei tidspunkt betaling er skjedd.

## Brot på reglar om kundepleie

Dersom Leverandøren tilbyr Oppdragsgivar eller representantar for Oppdragsgivar gåver eller gåveliknande varer eller tenester i tilknyting til avtaleforholdet mellom Leverandør og Oppdragsgivar, vert dette rekna som eit vesentleg misleghald og inneber at Oppdragsgivar kan heve rammeavtalen med omgåande verknad.

Ved heving etter denne regelen har ikkje Oppdragsgivar nokon økonomiske forpliktingar overfor Leverandøren, og Leverandøren ber alle kostnader knytte til hevinga. Oppdragsgivar skal likevel betale for dei ytingane som alt kan reknast som leverte.

# OPPDRAGSGIVAR SINE PLIKTER

## Generelle forpliktingar

Oppdragsgivar skal lojalt medverke til gjennomføring av rammeavtalen.

Førespurnader frå Leverandøren skal svarast på utan ugrunna opphald.

Oppdragsgivar skal utan ugrunna opphald varsle om forhold Oppdragsgivar forstår eller bør forstå kan ha innverknad på gjennomføringa av rammeavtalen, medrekna eventuelle forventa forseinkingar.

## Varslingsplikt

Vert Oppdragsgivaren hindra i å oppfylle forpliktingane sine til rett tid, skal han utan ugrunna opphald gi melding til Leverandøren om hindringa og verknaden den har på moglegheita til å oppfylle. Oppdragsgivaren skal kunne dokumentere når og korleis slik melding vart gitt.

## Betaling

Oppdragsgivaren pliktar å gjennomføre betalinga i samsvar med punkt 3.

## Forsikringar

Oppdragsgivar er ei offentleg verksemd og står som sjølvassurandør.

# LEVERANDØREN SINE MISLEGHALDSFULLMAKTER

## Forseinka betaling

Ved forseinka betaling som kjem av forhold innanfor Oppdragsgivar sin kontroll, kan Leverandøren krevje forseinkingsrenter i samsvar med lov 17. desember 1976 nr. 100 om renter ved forsinket betaling mv.

## Brot på varslingsplikt

Dersom Leverandøren ikkje får slikt varsel som bestemt i punkt 9.2 kan Leverandøren krevje erstatta tap som kunne vore unngått om han hadde fått meldinga i tide.

## Heving

### Heving

Dersom det ligg føre vesentleg misleghald, kan Leverandøren etter å ha gitt Oppdragsgivar skriftleg varsel og rimeleg frist til å bringe forholdet i orden, heve rammeavtalen med omgåande verknad.

### Hevingsoppgjer

Ved heving opphøyrer Oppdragsgivaren sine rettar til hotelltenesta.

Leverandøren har krav på vederlag frå Oppdragsgivar i den utstrekning og så lenge Oppdragsgivaren utnyttar leveransen. I tillegg kjem forseinkingsrente, og erstatning for tap som ikkje er meint å verte dekt av vederlaget.

## Erstatning

Leverandøren kan krevje erstatning for det tapet han lir som følge av Oppdragsgivaren sitt misleghald, for så vidt Oppdragsgivaren ikkje godtgjer at misleghaldet kjem av suspensjonsgrunnar som nemnde i punkt 11 eller forhold som elles ikkje kan tilskrivast Oppdragsgivaren.

Erstatninga skal dekke Leverandøren sitt direkte tap.

Indirekte tap vert ikkje dekte.

Erstatninga er avgrensa til summen av det samla vederlaget etter rammeavtalen eksklusive meirverdiavgift.

Har Oppdragsgivar opptredd grovt aktlaust eller elles i strid med reieleg framferd og god tru, gjeld ikkje dei erstatningsavgrensingane som kjem fram av dette punktet.

# SUSPENSJONSREGLAR (FORCE MAJEURE)

Partane sine forpliktingar etter denne rammeavtalen kan suspenderast i tilfelle der det inntreffer hindring utanfor den ramma part sin kontroll, som han ikkje med rimeleg skjønn kunne ventast å ha tatt med i vurderinga på avtaletidspunktet eller å unngå eller å overvinne følgene av, i relasjon til oppfyllinga av ei eller fleire avtaleforpliktingar.

Suspensjon har som vilkår at den ramma parten utan ugrunna opphald gir den andre parten melding om hindringa, og om at forpliktingane derav vert suspenderte.

Suspensjonen er avgrensa til forpliktingar som står i direkte relasjon til hindringa, så lenge hindringa varer ved.

Ved vedvarande hindring kan den andre parten heve rammeavtalen dersom hindringa rammar vesentlege avtaleforpliktingar, og hindringa varer ved eller kan påvisast å ville vare ved i meir enn 30 – tretti – kalenderdagar. Ved vedvarande hindring for ikkje vesentlege avtaleforpliktingar, kan den andre parten heve den del av rammeavtalen som er ramma av hindringa. Den ramma parten har ved krav om heving av delar av rammeavtalen, rett til å krevje heile rammeavtalen heva, dersom den andre parten etter eit slikt krav vel å halde ved lag sitt krav om delvis heving.

Heving kan først effektuerast 14 kalenderdagar etter at varsel om heving er gjort kjent for motparten.

# OVERFØRING AV RETTAR OG PLIKTER

Partane kan ikkje overføre rettar eller plikter etter denne rammeavtalen til tredjepart utan etter skriftleg førehandssamtykke frå den andre parten. Samtykke kan ikkje nektast utan sakleg grunn.

Dersom Leverandøren fusjonerer eller fisjonerer, har Oppdragsgivar rett til å heve rammeavtalen omgåande.

# OPPSEIING

## Oppseiiing av rammeavtalen

Ved vesentleg endra føresetnader undervegs i avtaleperioden, kan både Oppdragsgivar og Leverandøren seie opp avtalen med 6 månaders skriftleg varsel.

# MØTE

Dersom ein part finn det nødvendig, kan parten med minst 3 – tre - kvardagars varsel innkalle til møte med den andre parten for å drøfte avtaleforholdet og måten avtaleforholdet vert gjennomført på.

Annan frist og rutinar for møta kan avtalast i vedlegg 3.